ming030890/wiki-yue-high-quality huggingface dataset:
香港軟體動物

喺香港，無論喺森林、濕地同深海裏面，都可以見到好多唔同品種，唔同外型嘅軟體動物。我哋日常見到嘅蝸牛、鼻涕蟲；所食嘅田螺、八爪魚等，都係軟體動物嘅例子。軟體動物門可分6個綱：雙神經綱（例子：石鼈）；掘足綱（例子：貝殼）；腹足綱（例子：蝸牛）；雙殼綱（例子：貝蛤）；祼鰓綱（例子：海兔）；頭足綱（例子：章魚）。

香港濕地嘅軟體動物
響香港嘅紅樹林同海灘裏面生活嘅軟體動物，主要環繞腹足綱同雙殼綱兩類。現時香港紅樹林總共記錄到64種軟體動物（Coastal Community Survey，2004年）。品種數目因地方而異，由4種（尖鼻咀、南涌同沙頭角）到32種（黃宜洲、 土瓜坪、大灘同赤徑）不等。一般嚟講，微生境種類多（例如巖岸、石岸、泥岸同沙岸）而有大量淡水流入嘅紅樹林都會有好多唔同嘅軟體動物。

香港陸棲軟體動物
喺陸地上，蝸牛同鼻涕蟲亦係香港最常見到嘅軟體動物，大約30-40種。其中10種（或亞種）係從未喺其他地方發現過嘅品種，另外有11種雖然喺中國其他地方有記錄，但都係喺香港首次被發現嘅。除咗原生物種外（例子：樹棲蝸牛，Criptosoma imperiator），亦有一啲係外來物種，例如福壽螺（Pomacea lineata）、沼螺（Limnopema fortunei）、尖膀胱螺（Physella acuta）、大凸旋螺（Biomphalaria straminea）、非洲大蝸牛（Achatina fulica）、同型巴蝸牛（Bradybaena similaris）、大錐蝸牛（Allopeas gracilis）等。

香港海棲軟體動物
喺香港海域可以揾到大約230種後鰓軟體動物，即係所謂嘅「海兔」，佢哋統稱為祼鰓類，佢哋大多擁有鮮艷奪目嘅體色，話畀敵人知自己有毒或唔好味。每一隻都同時具備雄性同雌性嘅生殖器官，生喺身體嘅右邊，直到交配嗰陣將兩個性器官擠埋一齊，以交換精子。例子有：眼海兔（Apiysia pculifera）、黑枝鰓海兔（Dendrodoris nigra）、青高海兔（Hypseldoris festiva）等。
香港亦可搵到超過300種潮間帶嘅雙殼綱動物。佢哋嘅殼有2個以齒同彈性韌帶接合著嘅鉸。
海洋裏面，當然唔少得八爪魚、烏賊同墨魚呢三類最進化嘅軟體動物。佢哋都有特別發達嘅腦同有趣嘅生活習性，甚至有科學家認為有狗嘅智力。據記錄，香港至少有13種墨魚，10種烏賊，7種章魚（包括鸚鵡螺）。佢哋一般分布喺潮下帶嘅淺海或深海度。例子有：白烏賊（Sepioteuthis lessoniana）、小砂烏賊（又叫做柏氏四盤耳烏賊Euprymna berryi）、有劇毒嘅藍圈八爪魚（Hapalochlaena lunulata）等。

生態價值
軟體動物係食物網裏面重要嘅一部分。例如蝸牛，佢哋會加速植物體嘅分解過程，同時亦係螢火蟲幼蟲，紅頰獴等動物嘅食物；海洋裏面嘅八爪魚會捕食蟹同其他甲殼動物，同時亦係人類豐富嘅海產資源。
近年因政府建議發展人工泳灘而受爭議嘅龍尾潮間帶，喺民間環保關注團體嘅研究下，發現到至少有180種動物，當中亦包括雙殼綱、腹足綱、頭足綱同祼鰓綱等軟體動物，呢項爭議亦成為咗近年嘅重大環保新聞之一。
香港輕鐵610綫

輕鐵610綫（英文：Light Rail Route 610）係連接屯門碼頭站同埋元朗站嘅香港輕鐵路綫，屬港鐵一部分，係輕鐵通車到而家仍存在嘅少數路綫之一，可以話係輕鐵最老嘅路綫。本綫途經輕鐵車廠、大興、屯門醫院，然後到兆康站沿青山公路前往元朗站。
香港車輛號碼

香港車輛註冊號碼（英文：Vehicle registration plates of Hong Kong）俗稱「車牌」或「車牌號碼」，由運輸署負責發放；早期就由警務處負責。

樣式
喺香港行嘅車輛（電單車有其他要求）需要喺車頭同車尾各展示一張車牌。
香港輕鐵506P綫

輕鐵506P綫（英文：Light Rail Route 506P）係香港一條輕鐵綫，連接屯門屯門碼頭站同杯渡站，2023年9月1號通車。
香港輕鐵507P綫

輕鐵507P綫（英文：Light Rail Route 507P）係香港一條輕鐵綫，連接屯門兆康站同田景站，星期一至五朝早繁忙時段開一班，由兆康單向開往田景，2022年9月1號通車。
香港輕鐵507綫

輕鐵507綫（英文：Light Rail Route 507）係香港一條輕鐵綫，連接屯門屯門碼頭站同田景站，1989年6月4號通車。
香港輕鐵506D綫

輕鐵506D綫（英文：Light Rail Route 506D）係連接友愛站同散石灣站嘅香港輕鐵路綫，屬九鐵一部分，1995年停辦。

歷史
506D綫係506回廠路線，走線同506綫相同。1989年4月中起提供服務。不過呢條線列車接載乘客至入輕鐵車廠前嘅最後一個輕鐵站後，就會停止服務，之後返去輕鐵車廠。路線到1995年取消。
呢條線無代表色。

車務
呢條線除車務調動外，所有班次都用單卡行走，列車同506共用。
香港輕鐵614P綫

輕鐵614P綫（英文：Light Rail Route 614P）係香港一條輕鐵綫，連接屯門屯門碼頭站同兆康站，2004年4月4號通車。佢係由614綫分拆出嚟嘅短途區間車。
香港輔助警察隊

香港輔助警察隊（簡稱輔警隊；英文：Hong Kong Auxiliary Police Force，縮寫：HKAPF，英文副名：Hong Kong Auxiliary Police，副名縮寫：HKAP）隸屬於香港警務處支援部支援科，喺1914年根據《香港法例》第233章《香港輔助警隊條例》第三條成立。主要工作係支援正規警隊喺大型公衆活動或預先策劃嘅行動中執行人群管理工作，同埋執行日常巡邏工作。此外，喺發生天災或緊急事故嘅時候，輔警隊亦會提供支援。輔警隊嘅成員嚟自各行各業，或者係讀緊大學或大專院校嘅學生，佢哋都利用空餘時間參與輔警工作服務社群。

輔警簡介
香港輔助警察隊由社會各階層嘅志願人士組成，提供訓練有素嘅後備人手，喺應付緊急事故嘅時候支援正規人員，依循警務處處長按現行嘅行動優次而指令嘅支援形式同人數動員。輔警隊嘅組織同指揮架構已經同正規警隊融合。輔警隊係根據《香港輔助警隊條例》（香港法例第233章）第3條成立，隊員派駐五個陸上總區，按照各總區軍裝人員編制比例分派。輔警隊不斷招募志願人士加入，確保隊伍維持朝氣同活力。

制服同裝備
所有輔警隊員嘅制服同裝備基本上同正規人員一樣。男女隊員都會配備點三八左輪手槍同十二發子彈、警棍同胡椒噴劑。隊員會喺基本訓練課程度接受武力使用訓練。輔警隊員同正規人員喺制服上唯一嘅分別係輔警隊員嘅肩章印有英文字母‘A’作識別。

職責
保護重要地點；
為指揮同控制中心提供人手；
提供人手保衞警署；
保護領事館；
喺天災或影響民眾嘅緊急事故發生嘅時候提供一隊後備隊伍協助有關工作；
喺大型公眾活動同其他預先策劃嘅行動中支援正規人員執行人群管理工作；
提供後備受訓人手，支援正規警隊執行日常巡邏工作；
喺大型活動進行期間，增補正規警隊嘅一般警察服務。

入伍條件
國籍
香港特別行政區永久性居民；
喺香港居住最少七年。
職業
有固定職業；或
若果透過輔警大學生計劃加入，需要係香港嘅大學或專上學院全日制學生。
學歷要求
喺香港中學文憑考試五科考獲第2級或同等或以上成績，或有同等學歷；或
喺香港中學會考五科考獲第2級／E級或以上成績，或有同等學歷。
語文能力要求
香港中學文憑考試或香港中學會考英國語文科考獲第2級或以上成績，或有同等學歷；
香港中學文憑考試或香港中學會考中國語文科考獲第2級或以上成績，或有同等學歷。申請人未能夠符合所需最低中文語文能力要求，仍然可以申請嗰個職位。但係，申請人將被安排參加由警察招募組舉辦嘅中文程度評核試，並須喺每一次申請嘅時候喺嗰個考試中取得合格先至會獲得聘用；
中文程度評核試嘅目的，係評估申請人有冇具備執行輔警職務所需嘅中文書寫能力。評核試分為兩部份：「語文運用」同「中文作文」。「語文運用」要求考生喺半個鐘之內回答三十條問題（問題取材自三篇文章），包括改正錯別字、重組句子、代入同義詞、填上片語或連接詞等。「中文作文」就要求考生喺一個鐘之內按照指定題目作文大概三百字；
能夠閱讀同書寫中文同操流利粵語。
體格
體格良好：需要通過體能測試；
視力良好：可以配戴眼鏡，但需要須通過視力測試；
符合身高同體重的最低要求；
男性身高最少163厘米，體重最少50千克；
女性身高最少152厘米，體重最少42千克。
香港輕鐵505綫

輕鐵505綫（英文：Light Rail Route 505）係香港一條輕鐵綫，連接屯門三聖站同兆康站，1988年9月24號通車。佢亦係現存輕鐵綫入面號碼最細嘅。
隨意性行為

隨意性行為（Casual sex）係指任何無愛情同婚姻基礎之下嘅性行為，可以係涉及錢銀嘅性交易，亦可以係唔涉及錢銀嘅炮友、一夜情或者交換配偶。
隧道

隧道係一種通道，打通阻隔處，而上下左右，都有石或者石屎包圍。山嘅話，鑿穿嘅亦叫山窿。有啲通道係管來，例如海底隧道。有啲掘地下嘅，亦叫地道。
隕石坑

隕石坑（又叫撞擊坑同環形山）係行星、衛星、小行星或者其它有石質表面嘅天體；畀隕石撞落表面造成嘅圓形凹坑。中間往往會有一座山仔，邊邊通常有環形山。隕石坑嘅直徑由幾百公尺到約300公里，佢哋年紀由約兩千年到兩億年都有。
隗氏

隗（粵拼：kwai4）係唐人姓氏，喺《百家姓》裏頭排第226位。

名人
呢篇隗氏係同姓氏有關嘅楔位文章，重未寫完嘅。麻煩你幫手充實佢。
障礙原則

障礙原則（粵拼：zoeng3 ngoi6 jyun4 zak1；英文：handicap principle）係有關性選擇嘅一個概念，講緊理想嘅求偶訊號對公嚟講會係障礙，或者會「造成殘障」。

基礎
内文：性選擇
呢幅相影到一隻飛緊嘅孔雀公。孔雀公條尾又長又誇張（佢哋用嚟求偶嘅訊號），被指令到佢哋容易畀人或者老虎捉到（造成障礙）。呢幅相影到一隻飛緊嘅孔雀公。孔雀公條尾又長又誇張（佢哋用嚟求偶嘅訊號），被指令到佢哋容易畀人或者老虎捉到（造成障礙）。
霍隆夏普爾籃球隊

霍隆夏普爾籃球隊（英文：Maccabi Tel Aviv B.C.）係以色列霍隆嘅職業籃球球會，依家打緊以色列籃球超級聯賽。
霓虹招牌

霓虹招牌（英文：Neon sign）係用霓虹光管整嘅招牌，喺20世紀流行，成為一啲大城市夜景嘅特色，但踏入21世紀後逐漸被淘汰。
霑化區

霑化區係中國山東濱州一個市轄區，總面積2218平方公里，人口39萬。
霎東街

霎東街（英文：Sharp Street East）係香港銅鑼灣一條單程路，由禮頓道、波斯富街交界開始，途經利舞臺、禮頓中心、勿地臣街、時代廣場、去到堅拿道東，同霎西街遙遙相對。
霎西街

霎西街（英文：Sharp Street West）係香港灣仔一條馬路，由摩理臣山道開始，去到堅拿道西。
霑益區

紅色係霑益區，連同粉紅色係曲靖縣。
霑益區（簡化字：沾益区）係中國雲南曲靖中部一個市轄區，總面積2910平方公里，人口45.7萬。
霑益渠境內忌馬雄山就係珠江忌源頭。霑益東面係富源縣，南面麒麟區同馬龍區，西面係會澤縣同昆明市忌尋甸縣，而北面係宣威市。喺2020年尾，全區轄下有龍華、西平、金龍、花山4個街道，盤江、白水2個鎮，德澤、菱角、炎方、播樂、大坡5個鄉。共有村委會（社區）134個，村（居）民小組1047個。2021年全年地區生產總值（GDP）有276億元人民幣。
霓虹光管

霓虹光管，又叫霓虹燈、氖燈，係種類似光管嘅燈，玻璃管入面有氖或者其他惰性氣體，唔同氣體會發唔同色嘅光。
用霓虹光管整嘅招牌叫霓虹招牌，舊時好流行。
香港2017年度授勳同嘉獎名單

香港2017年度授勳同嘉獎名單2017年6月30號喺憲報刊登，共有331人獲頒授勳銜同作出嘉獎，係香港主權移交以嚟第20份授勳名單，勳銜頒授典禮10月21號喺禮賓府舉行。
香港2017年政改方案

《香港2017年政改方案》係份香港政府提議嘅政制改革草案，內容包括2016年香港立法會選舉同2017年香港行政長官選舉嘅產生方法。
2015年6月18號，喺呢個方案響香港立法會以8票贊成、28票反對否決咗。
香港2021年政改方案

《香港2021年政改方案》，法律上叫《2021年完善選舉制度（綜合修訂）條例草案》，通稱《完善選舉制度條例草案》，係香港政府交畀香港立法會審議嘅法律草案，配合全國人民代表大會喺2021年3月11號通過嘅《311決定》。唔同之前兩次政改方案（香港2012年政改方案、香港2017年政改方案），今次政改方案完全係由中央人民政府自行提出，香港特區政府只係立法配合。
按政府嘅講法，條例係「完善選舉制度，落實愛國者治港」。草案喺4月13號獲香港行政會議通過刊憲，第二日提交立法會首讀同二讀。而喺之前嘅2020年11月11號，泛民主派立法會議員總辭，抗議政府剝奪4個溫和民主派議員資格，令立法會再冇泛民主派成員，最終立法會喺5月27號以40票贊成、2票反對三讀通過。
條例草案涉及修訂8條主體法例，包括《選舉管理委員會條例》、《行政長官選舉條例》、《立法會條例》、《區議會條例》、《選舉（舞弊及非法行為）條例》、《高等法院條例》、《香港終審法院條例》同《旅遊業條例》。

後續
喺選舉制度被修改之後，選舉事務處喺2021年7月18號公布選委會界別分組臨時投票人登記冊，當中得7900名選民登記，比改制前大跌近97%，而且名冊上亦有出現唔少疑雲。

部分界別選民數目大幅減少
會計界選民由逾2.7萬人跌到得番39人，合併嘅醫學界同衞生服務界由5.2萬幾人跌到得番80人。

不知名，背景不明機構成為選民
有唔少不知名嘅組織名，例如「開心一族」、「緣來一家」、「巔峰一族」、「閃亮家族」、「現代媽咪組」，登記成為第三界別嘅「基層社團」授權投票人。有記者致電其中一啲機構查詢，但呢啲機構就連主席身分、組織活動、成立時間、會址等等都唔肯透露。有啲組織連公開聯絡方法都無，或者打電話去問結果係另一啲機構組織，而就算最後揾到相關組織，佢哋都唔肯回應團體票決定原則。
另外，有部份呢啲組織亦出現「一室N票」，其中九龍社團聯會方面，至少有36個居民或地區組織以九龍社團聯會喺牛頭角同一個辦事處作為登記地址。泛民主派政治學者蔡子強就話，結果反映政府特登喺設計選舉制度上安排友好團體成為選民。
香港2021年移民潮

香港2021年移民潮，係指由於逃犯條例修訂草案風波後，北京未經香港人同意，單方面強加推行《香港國安法》同埋大幅度修改香港選舉制度（包括削減立法會直選議席），加上香港警察以《香港國安法》名義拘捕唔少泛民主派陣營人士，甚至導致壹傳媒停運，結果引起嘅移民潮。

西方世界對支持泛民主派嘅香港人嘅支持
西方世界列強都關注香港嘅情況，認為香港嘅民主自由被嚴重侵蝕，推出咗一啲救生艇措施。

親中媒體對港人移民潮嘅報道同評論
内文：親中派對香港2021年移民潮嘅報道同評論
唔同媒體對港人移民潮都有所嘅報道評論，但有部份親中派嘅媒體，例如《星島日報》同《文匯報》就被指發放假新聞（放流料）或者誤導，或者建基於虛假資訊發表評論。
香港2020年度授勳同嘉獎名單

香港2020年度授勳同嘉獎名單2020年10月1號喺憲報刊登，共687人獲得特區政府行政長官頒授勛銜同作出嘉獎，頒授典禮11月14號開始一連三日喺禮賓府閉門舉行。
香港2023年度授勳同嘉獎名單

香港2023年度授勳同嘉獎名單2023年7月1號喺憲報刊登，共403人獲得特區政府行政長官頒授勛銜及作出嘉獎，頒授典禮擇日喺香港禮賓府舉行。
香港2018年度授勳同嘉獎名單

香港2018年度授勳同嘉獎名單，2018年7月1號喺憲報刊登，共有282人獲頒授勳銜同作出嘉獎，係香港主權移交以嚟第21份授勳名單，勳銜頒授典禮10月27號喺禮賓府舉行。
呢一年名單特別之處係第一次有唔係香港人獲得嘉獎，澳洲警員Zachary Brian ROLFE因為2016年喺澳洲愛麗絲泉執勤嘅時候跳入洪水拯救一名香港女子，獲頒銅英勇動章，佢向傳媒話只係盡忠職守，冇諗過會得獎，感到驚喜同榮幸。
香港2019年度授勳同嘉獎名單

香港2019年度授勳同嘉獎名單2019年7月1號喺憲報刊登，共399人獲得特區政府行政長官頒授勛銜同作出嘉獎，頒授典禮喺11月9號喺禮賓府舉行。
香港2022年度授勳同嘉獎名單

香港2022年度授勳同嘉獎名單2022年7月27號喺憲報刊登，共889人獲得特區政府行政長官頒授勛銜同作出嘉獎，係歷屆最多，其中超過一半係因為參與應對武漢肺炎疫情而獲得表揚。為咗全力籌備香港主權移交25週年慶祝活動，本年度授勛名單延後公佈，而唔係好似過往噉喺7月1喺回歸紀念日當日公佈。
閏六月初九

閏六月初九係黃曆閏年時閏六月第九日。因為閏六月唔係年年有，平時紀念都會響六月初九。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月初三

閏六月初三係黃曆閏年時閏六月第三日。因為閏六月唔係年年有，平時紀念都會響六月初三。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月初二

閏六月初二係黃曆閏年時閏六月第二日。因為閏六月唔係年年有，平時紀念都會響六月初二。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月初五

閏六月初五係黃曆閏年時閏六月第五日。因為閏六月唔係年年有，平時紀念都會響六月初五。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月初六

閏六月初六係黃曆閏年時閏六月第六日。因為閏六月唔係年年有，平時紀念都會響六月初六。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月初十

閏六月初十係黃曆閏年時閏六月第十日。因為閏六月唔係年年有，平時紀念都會響六月初十。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月初四

閏六月初四係黃曆閏年時閏六月第四日。因為閏六月唔係年年有，平時紀念都會響六月初四。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月十一

閏六月十一係黃曆閏年時閏六月第十一日。因為閏六月唔係年年有，平時紀念都會響六月十一。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月初八

閏六月初八係黃曆閏年時閏六月第八日。因為閏六月唔係年年有，平時紀念都會響六月初八。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月十七

閏六月十七係黃曆閏年時閏六月第十七日。因為閏六月唔係年年有，平時紀念都會響六月十七。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
霧月22號

霧月22號（法文：22 Brumaire），亦叫南歐山楂日（法文：Azerole），係法國共和曆入面每年嘅第52日，離年尾重有313日（閏年314日）。
霧月17號

霧月17號（法文：17 Brumaire），亦叫西洋菜日（法文：Cresson），係法國共和曆入面每年嘅第47日，離年尾重有318日（閏年319日）。
霧月20號

霧月20號（法文：20 Brumaire），亦叫耖日（法文：Herse），係法國共和曆入面每年嘅第50日，離年尾重有315日（閏年316日）。
霧月21號

霧月21號（法文：21 Brumaire），亦叫細辛日（法文：Bacchante），係法國共和曆入面每年嘅第51日，離年尾重有314日（閏年315日）。
霧月23號

霧月23號（法文：23 Brumaire），亦叫染色茜草日（法文：Garance），係法國共和曆入面每年嘅第53日，離年尾重有312日（閏年313日）。
霧月18號

霧月18號（法文：18 Brumaire），亦叫白花丹日（法文：Dentelaire），係法國共和曆入面每年嘅第48日，離年尾重有317日（閏年318日）。

大件事
法國共和八年：霧月政變。
霧月19號

霧月19號（法文：19 Brumaire），亦叫石榴日（法文：Grenade），係法國共和曆入面每年嘅第49日，離年尾重有316日（閏年317日）。
霧月15號

霧月15號（法文：15 Brumaire），亦叫火雞日（法文：Dindon），係法國共和曆入面每年嘅第45日，離年尾重有320日（閏年321日）。
霧月16號

霧月16號（法文：16 Brumaire），亦叫澤芹日（法文：Chervi），係法國共和曆入面每年嘅第46日，離年尾重有319日（閏年320日）。
霧月1號

霧月1號（法文：1 Brumaire），亦叫蘋果日（法文：Pomme），係法國共和曆入面每年嘅第31日，離年尾重有334日（閏年335日）。
雙清區

雙清區係中國湖南邵陽一個市轄區，總面積140平方公里，人口25.4萬。
雙溪哥本大橋

雙溪哥本大橋（馬來話：Jambatan Sungai Kebun、爪夷文：جمبتن سوڠاي کبون），正式名叫做本基蘭·阿納克·哈嘉·莎莉哈蘇丹后大橋（馬來話：Jambatan Raja Isteri Pengiran Anak Hajah Saleha），以現任汶萊蘇丹哈山納嘅老婆莎莉哈蘇丹后（英文：Queen Saleha of Brunei）嘅名命名，係汶萊一座單塔石矢斜拉橋，跨越汶萊河，連接斯里巴加灣同摩拉縣嘅雙溪哥本（英文：Sungai Kebun, Brunei-Muara），亦係汶萊第一座斜拉橋。佢喺2017年10月14號正式通車。

設計
大橋全長622米（2,041英尺），主跨300米（984英尺），單主塔嘅塔高為157米，塔頂安裝咗伊斯蘭圓頂作為塔冠，直徑8.7米，重9.5公噸，橋塔自此成為汶萊最高嘅建築物。大橋係單塔跨徑世界第二長嘅石矢斜拉橋。橋面設置雙向四車道公路，連接大橋兩端嘅互通立交，同時橋上設有人行路。
塔座起喺一座新月形小島上面，形狀類似潘吉潘吉（Panji-Panji）或者汶萊國徽，島上有一座小樓，係一間美術館。
起緊嘅雙溪哥本大橋（2016年4月）
雙流假說

雙流假說（英文：two-streams hypothesis）係認知神經科學提到，一個描述神經系統點處理感官資訊嘅假說。
根據描述視覺系統嘅雙流假說，個腦嘅視覺皮層會向第啲腦區傳訊號，而呢啲訊號流可以分做兩大流－
腹側流（ventral stream）同
背側流（dorsal stream）。

腹側流
腹側流係所謂嘅乜嘢路徑（"what" pathway），係視覺皮層嘅兩條路徑之一，訊號帶有「睇到嘅物件係乜」（What）嘅資訊。

背側流
背側流係所謂嘅邊度路徑（"where" pathway），係視覺皮層嘅兩條路徑之一，訊號帶有「睇到嘅物件喺乜位置」（Where）嘅資訊。
雙溪加株站

雙溪加株站（Sungei Kadut MRT station）係係星加坡地鐵南北綫同濱海市區線嘅一個未來車站。
雙溪區

雙溪區（粵拼：soeng1 kai1 keoi1）係中華民國新北市嘅一個市轄區。
雙江

雙江係中國雲南臨滄一個拉祜族佤族布朗族傣族自治縣，總面積2292平方公里，人口16萬。
雙溪大年

雙溪大年（馬來話：Sungai Petani，簡稱「大年」或者「SP」）係馬來西亞吉打州最大城市，喺吉打州中部瓜拉姆達縣，係吉打州最大嘅工業城市。
雙溪大年距離吉打州首府亞羅士打大約70公里，距離首都吉隆坡大約373公里，同檳城州毗鄰，屬於大檳城都會區。

人口
雙溪大年居民以馬來人、華人同印度人為主。
人口數據變化：

氣候
呢節要加長。
雙溪大年屬於熱帶雨林氣候，全年大部分時間都炎熱、潮濕、多雨。

交通
呢節要加長。

公路
有公路連接西馬各個主要城市。另外，由於雙溪大年喺吉打州中部，地點適中，可以用南北大道北段1小時内前往檳城同首府亞羅士打。

火車
雙溪大年開去吉隆坡嘅電動列車只需4個鐘，並有通勤鐵路（Komuter）去北馬其他主要城市。

巴士
由於雙溪大年擁有良好嘅公路網絡，居民大多自己揸車。市內無主要嘅公共巴士服務。另外雙溪大年擁有一座長途巴士總站，可以前往其他主要城市，檳城快捷通亦提供來往檳城中環廣場嘅城際巴士服務。

機場
距離雙溪大年最近嘅機場係檳城國際機場，距離市中心大約45公里。除咗有定期航班往返國內城市，亦有定期航班來往東南亞同東亞部分城市。
青木拓矢

青木拓矢（1989年9月16號—）係日本足球員，司職中場，效力浦和紅鑽。
青木柚

青木柚（2001年2月4號—）係日本嘅一個男配音員。

配音作品一覽
呢個表唔完整，歡迎加料。
青木瑠璃子

青木瑠璃子，係日本嘅一個女藝人同埋配音員。
青木孝太

青木孝太（1987年4月27號—）係日本足球員，司職前鋒，效力過千葉JEF聯，岡山綠雉，甲府風林，及群馬草津溫泉。
青木建設

青木建設係日本建築公司，一九四七年成立，全名株式會社青木建設，全盛時日本、香港同臺灣，都接咗好多建築項目，亦曾涉及非本業生意，曾擁有威士汀酒店同其下酒店。日本來講，二十世紀九十年代，去到中遊總承建商。二〇〇一年申破產保護令，形同破產，二〇〇四年同翌檜建設合拼，成立翌檜青木建設（中文：青木朝郎建設）。二〇一九年，合拼公司除牌，化為髙松建設集團子公司。
青木建設由青木益次所創立。而佢本身做過大日本帝國海軍司令。一九四七年，公司初名剷泥車工事株式会社，以大阪為大本營，發蹟關西，一九四八年開東京寫字樓，同年引入外國剷泥車。一九五七年，當時日本要起首條高速公路，橫濱新道，公司參與其中。一九六四年，起東海道新幹線綾瀨段。一九六九年改名青木建設。由於佢後起，實情比唔上國際級大型建築公司，故此亦發展其他業務，涉及酒店業以得更多工程。

香港
青木建設喺香港接過好大單嘢。香港地鐵車站有大窩口站、杏花邨站、香港站、東涌站。九廣鐵路有筆架山隧道。公路有北大嶼山公路陰澳段、西九龍公路南段。又有沙田污水處理廠第一期、屯門醫院、宏利保險大廈，以及康山花園地盤平整。
一九九三年六月二號，公司負責中華煤氣大廈工程，出咗單冧籠𨋢意外，好嚴重地盤意外。十二工人天臺坐籠𨋢，保險措施無法煞停，直冧到底，全部死晒，而且當中有未成年，震驚全港。公司因而備受批評。
青木沙耶香

青木沙耶香，係日本嘅一個女藝人同埋配音員。
青木智美

青木智美（日文：青木 智美，1994年10月25號—）係日本嘅泳手。
阿爾巴非提

（西班牙文：Albacete，西班牙文讀音：[alβaˈθete]）係西班牙東南邊嘅城市，亦係卡斯迪利亞-拉曼查自治區阿爾巴非提省嘅首府。
阿爾托里孔

阿爾托里孔（西班牙文：Altorricón）係西班牙亞拉岡威斯卡省一座城，住1千人。
阿爾柏仙奴

阿爾柏仙奴（英文：Al Pacino，1940年4月25號—）係美國電影演員，1992年憑電影《女人香》攞奧斯卡金像獎最佳男主角。
阿爾巴尼亞話

阿爾巴尼亞話（Gjuha shqipe, /ˈɟuˌha ˈʃciˌpɛ/ 或 Shqip）屬於印歐語系，用者係巴爾幹半島同東南歐嘅六百萬居民。有幾種方言，之間有一尐區別：Tosk，用喺阿爾巴尼亞南部，中部同喺希臘西北部嘅阿爾巴尼亞少數群體；Gheg（或Geg）用喺阿爾巴尼亞北部（包括首都地拉那）、科索沃同北馬其頓嘅阿爾巴尼亞人。阿爾巴尼亞話可能主要來源喺二千年前嘅伊利里亞話，同其他一尐印歐語系。
阿爾拔圖基拿甸奴

阿爾拔圖基拿甸奴 （意大利文：Alberto Gilardino，1982年7月5號—）係意大利一位足球員，而家由廣州恆大淘寶借咗去費倫天拿。佢之前去過意甲嘅大球會——博洛尼亞。呢位球員之前攞過意甲最佳青年球員，意大利足球先生同意甲年度最佳球員。
阿爾弗雷德·西斯尼

阿爾弗雷德·西斯尼（Alfred Sisley，1839年10月30號—1899年1月29號）係一位法國畫家，係印象派其中一個創始人。
阿爾曼多·迪亞茲

阿爾曼多·迪亞茲（意大利文：Armando Diaz，1861年12月5號—1928年2月28號），係意大利王國時代嘅陸軍元帥、公爵。喺一戰期間俾任命做參謀總長，多次打敗咗同盟國軍。墨索里尼掌權之後，佢入閣做咗戰爭大臣。
黃文漢

黃文漢係香港親中派政治人物兼鄉議局人士。梅窩鄉事委員會主席。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會鄉議局委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會鄉議局界委員。
黃文意

黃文意（粵拼：wong4 man4 ji3，英文：Mandy Wong，1992年10月13號—）係香港女藝人，前無綫電視女藝員，細個做過童星。

簡歷
黃文意細個係童星，演出過電影、電視劇、廣告同教育電視節目。
黃文意9歲到英國讀書，讀嘅係貴族私校 Clifton College，中學返香港先後讀過沙田官立中學同賽馬會體藝中學，主修視覺藝術，大學讀香港中文大學，主修文化研究學士。黃文意而家喺香港大學修讀文學與文化研究系碩士課程。
2016年，黃文意加入咗無綫電視，主要做TVB娛樂新聞台粵語主播。2017年1月，佢主持J2台旅遊節目《3日2夜》，佢因而一夜成名，被網民封為「童顏女神」，之後又因爲拒絕200萬飯局，同被揭發有富爸爸而矚目。
2018年2月，有傳媒話佢同唐文龍秘密拍拖半年，不過佢極力否認。同年，黃文意喺專訪中坦誠自己鍾意同齡男仔，並喺2020年承認同港甲足球員Ivan Marić交往。
黃文標

黃文標（英文：Wong Man Piu，1962年9月16號—）係香港男演員，1989年無綫電視藝員訓練班出道，先後做過無綫電視同香港電視網絡藝員，拍過好多電視劇同電影，代表作係無綫劇集《尋秦記》嘅「滕翼」。

演出
呢個表唔完整，歡迎加料。
黃文萱

黃文萱（英文：Leticia Wong，1992年10月18號—）係香港沙田區議會第一城選區前任議員，前香港公民黨員。

個人經歷
黃文萱自細喺沙田第一城大，係香港培正小學、協恩中學同埋香港中文大學嘅舊生，獲得新聞與傳播學院（榮譽）社會科學學士。大學時建立過社企「豐剩 The Leftovers」，攞到香港社會企業挑戰賽2012年冠軍及最有社會使命獎。畢業後曾經做過政治版記者，後來修讀香港中文大學全球政治經濟碩士，曾經擔任職社會創新顧問。

第6屆區議會選舉同埋後續事件
喺2019年第6屆香港區議會選舉，黃文萱參選沙田區議會第一城選區，最後打贏在位12年嘅黃嘉榮，成功報咗前黨友湯家驊八年前落選嘅一箭之仇，成功當選。
2021年6月4號，佢宣布劈炮，成為香港民主派區議員辭職潮嘅其中一位犧牲品。
黃文放

黃文放（1931年—2000年11月23號）係中國時事評論員，1947年新華社成立香港分社，黃文放已經加入，到1992年退休時係新華社香港分社副秘書長兼臺灣事務部長。
黃文放1931年喺廣州出世，其後移居香港。
退休後，黃文放開過投資顧問公司，後來從事時事評論工作，因為佢熟悉兩岸事務，經常喺媒體以台灣問題專家身份發言。
佢嘅言論大膽開放，被稱為「開明左派」。
黃澤峰

黃澤峰係香港親中派政治人物兼商界人士。

選舉經歷
喺2021年9月，佢當選成為香港特别行政區選舉委員會酒店界委員。
黃澤林

黃澤林（英文：Coleman Wong Chak-lam，2004年6月6號—）係香港網球員。

屋企
黃澤林阿爸係仁愛堂田家炳小學（中文：仁愛堂田家炳小學）校長黃悅明博士，阿媽做教書先生，有一位家姐。

球員生涯
黃澤林係2021年度美國網球公開賽青少年組男雙冠軍同埋2022年澳洲網球公開賽青少年組男雙冠軍。
黃潔貞

黃潔貞（葡文：Wong Kit Cheng，1981年—）係澳門立法會議員，由2013年做到而家，本身係澳門婦女聯合總會成員。
黃澤恩

黃澤恩，香港親中派政治人物兼建築、測量、都市規劃及園境界人士。

選舉經歷
喺2016年，佢成為香港特别行政區選舉委員會工程界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會建築、測量、都市規劃及園境界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
雲上的小店

《雲上的小店》（英文：A Store of Hope），係中國大陸湖南衛視推出嘅一檔鄉村振興紀實節目。節目喺2021年10月7號開始錄製，2021年10月29號起每個星期五22:00接檔《中餐廳第五季》播出。
雲信路

雲信路（粵拼：wan4 seon3 lou6）係中國廣東廣州嘅南北走向馬路，喺黃埔區永和街道，北邊喺永和大道開始，一直向南到雲埔四路。

概要
全長960米，闊24米，雙向4車道。

特色
呢條馬路兩邊主要都係2010年代開發啲樓盤為主，附近都係啲商業地方。
雲丹嘉措

雲丹嘉措（1589年—1616年）係第四世達賴喇嘛，蒙古裔，亦係唯一嘅非藏族達賴喇嘛。
雲仙岳

雲仙岳係日本九州長崎縣嘅一座火山，距離島原市12公里，海拔高度1,500米。
雲佩斯

雲佩斯（Robin van Persie，1983年8月6號—）係荷蘭足球員，踢前鋒。
佢響飛燕諾出身，出名係壞孩子，但入球率好高，以荷蘭甲組足球聯賽2003-04年球季為例，佢響飛燕諾28場聯賽當中，就入咗9球。2004年阿仙奴喺飛燕諾買入重係壞孩子嘅佢。當時佢重被扯入一單強姦案（無耐告唔入），但佢喺呢次轉會之後性格大變，家下品性隨和，而且入球效率高，係阿仙奴嘅正選前鋒之一。雲佩斯係球壇出名燥底嘅球員，曾經同唔少球員有爭執，但後來已經收火。2012年8月雲佩斯轉投曼聯，2015年轉投土耳其費倫巴治，2018年重返飛燕諾，2019年掛靴。
之不過佢無論響球會定抑或國家隊，佢暫時都未攞到咩代表性獎項。好似佢響國家隊，2006年FIFA世界盃同兩年之後嘅2008年歐洲國家盃，佢都只係打咗第二圈。之後2010年FIFA世界盃國家隊雖然最後奪得亞軍，而雲佩斯亦喺其中一場小組賽有波入，但其餘比賽表現麻麻。雲佩斯2017年退出國家隊。
雲佩斯本身可以打中前場幾個位置，包括咗前鋒、左翼、右翼等等，盤扭本事之餘，速度亦都好高。不過佢太依賴左腳，即使打右面佢都係用左腳射波，所以佢亦都射過一啲難度好高嘅入波。但後來雲佩斯亦都開始用右腳射波，有時重會有波入。
陳沛珈

陳沛珈中學讀新界鄉議局元朗區中學 ，大學喺香港中文大學新聞與傳播學系畢業。佢2012年加盟無綫電視新聞部實習，2013年大學畢業後開始擔任無綫新聞嘅外電記者同新聞編輯。
陳沛珈亦係3輯《世界零距離》（2013、2015同2016年播）嘅其中一位節目主持，係佢實習之後再一次出鏡。佢喺第二輯節目入面講過德文。
陳沛珈亦係《一路走來半世紀》其中一位節目主持。
陳沛珈響2018年離職，轉投入境事務處。
陳沛珈於2021年3月離開入境事務處，轉投歐盟。
陳沛珈於2023年初被國泰取錄為見習機師，並前往澳洲阿德萊德受訓，2024年8月成為國泰二副機長
陳泰源

陳泰源，台灣時代力量政治人物，知名房仲作家。

政治立場同關注議題
佢關注台灣居住正義問題，又指唯有喺「朝野國家認同一致」嘅狀態下，才比較唔會出現「為反對而反對」嘅惡鬥虛耗。台灣亦需要有力嘅本土派在野黨繼續存在，執政黨先會反省，不至於加速腐敗。
佢有時亦有安排一啲關於購買房地產嘅講座，提醒大眾黑心話術同各種合約陷阱。

參選經歷
佢喺2010年曾經受游錫堃啟蒙而參選台北市議員民進黨內初選，之後一度離開政治圈轉戰房仲業。
2023年10月15號，時代力量宣布佢會代表時代力量參與2024年立委選舉嘅不分區名單第五名。
陳沛然

陳沛然（Pierre Chan，1976年—），係香港醫生，香港立法會醫學界功能界別第六屆議員（2016至2021年），做過香港公共醫療醫生協會會長，同時亦係黎青龍嘅徒弟。
陳泂江

陳泂江（英文：Desmond Tan；1986年8月19號—）係星加坡男演員，2008年加入新傳媒拍電視劇。

演出
呢個表唔完整，歡迎加料。

辭演咗嘅電視劇
2020年：《太平紋身店》 - 劇集本來係香港電視娛樂(ViuTV)同星加坡新傳媒一齊製作，但係因為撞正全球武漢肺炎大爆發，星加坡推行入境隔離政策持續幾個月，最終雙方解除合作關係，由ViuTV自行製作，而包括陳泂江在內嘅新加坡演員亦都辭演咗。
黑皮膚姑娘

黑皮膚姑娘，係一首蘇聯歌，講一個俄羅斯少年鍾意咗一個摩爾多瓦遊擊隊女戰士嘅故事。呢首歌係蘇聯為咗嘉許摩爾多瓦軍隊，而仿照當地民歌嘅形式作出嚟嘅。
黑眼豆

黑眼豆（學名：Vigna unguiculata）係豆科豇豆屬植物品種，可以細分做幾個亞種，包括眉豆同豆角。
黑眼星系

黑眼星系（Black Eye Galaxy）係喺后髮座嘅一嚿螺旋星系。
黑社會以和為貴

《黑社會 II：以和為貴》係喺2006年出嘅香港電影，係導演杜琪峰嘅《黑社會》嘅續集。呢套戲亦係2006年入圍康城影展的官方項目。

制作
出品機構：中國星電影有限公司、銀河映像（香港）有限公司、一百年電影有限公司
發行商：中國星電影有限公司（香港）、Tartan Films（美國）
出品人：羅守耀、向華強
監製：羅守耀、杜琪峰
導演：杜琪峰、羅永昌（執行導演）
編劇：游乃海、葉天成
主演：任達華、古天樂、張家輝、林雪、張兆輝、林家棟、王天林、譚炳文、鄭浩南、潘月彤、安志傑……等。

背景及簡介
故事嘅背景同第一集一樣，講述現代香港黑社會一啲內部爭鬥嘅事情；今集帶出嘅黑暗面更強更令人心寒，就好似其中一段係漁船上執行家法嘅場面，由執行到完成，整個過程冇剪接冇停過一個鏡頭，重有另外一啲拍得好迫真嘅血腥鏡頭，除咗增加套戲嘅真實感之外，亦加添咗唔少嘅震憾力。

劇情大綱
香港幫會「和聯勝」每兩年就要再選一個新嘅辦事人（最高統帥），兩年前由佐敦區大佬阿樂當選成為幫會嘅龍頭大哥；兩年後，幫會又要籌備選舉新龍頭，而每個有實力嘅人亦都開始有所動作。
到咗阿樂生日，曾經幫佢搵返幫會權力象徵－－龍頭棍嘅五個契仔幫佢做生日一齊食晚飯，阿樂趁呢個機會乘機試探一吓有邊個想出嚟選做下一任龍頭。席間東莞仔高調咁提出要出嚟參選，但係只得大頭支持佢，飛機冇表態，但就反對東莞仔出嚟選，因為覺得佢冇為幫會做過乜嘢；Jimmy 仔就講明唔想做龍頭大哥，因為佢呢兩年做生意搵咗唔少錢，又同好多大老細合作喺內地搞緊房地產投資，雖然財力實力都好雄厚，就連輩份最高嘅叔父鄧伯都開聲支持，但係佢只想安安穩穩咁繼續搵錢，唔想再踩隻腳入江湖；師爺蘇亦都唔想選，剩係想學 Jimmy 仔咁喺大陸做吓生意搵錢。聽過幾個契仔嘅態度之後，阿樂心裏面開始盤算點去為佢自己連任而舖路，甚至希望可以一路做落去。
Jimmy 仔陪住幫佢搵錢嘅地產老細郭生去高級酒廊消遣，酒廊老闆兼另一幫會「新記」嘅龍頭大哥許生介紹咗一個人畀 Jimmy 仔識，呢個人係省公安廳嘅石副廳長，佢知道「和聯勝」又要選新龍頭，不過佢唔滿意阿樂在任時候嘅香港治安，所以希望 Jimmy 仔出嚟參選，重話畀 Jimmy 仔知師爺蘇喺大陸嘅地下六合彩生意會遭到封殺。Jimmy 仔雖然對參選仍然冇興趣，但就好關心師爺蘇單嘢，點知搵極都搵唔到師爺蘇。
過咗兩日，Jimmy 仔帶住兩千萬港幣上深圳，因為佢同地產商郭生喺深圳嘅地產生意要向各單位疏通，唔想個發展計劃有咩阻礙。Jimmy 仔連同新請返嚟嘅助手阿力去到約定餐廳交錢畀經貿部嘅何科長，冇幾耐發現餐廳入面忽然間多咗好多好似公安嘅人，開頭以為係嚟捉佢哋，正想諗計走嘅時候就見到師爺蘇出現；Jimmy 仔想通知師爺蘇快啲走，點知成班公安開始採取行動，重將佢哋幾個捉晒返公安廳。
喺公安廳羈留期間，石副廳長單獨召見咗 Jimmy 仔，重畀返晒啲身份証同回鄉証佢應承放佢哋走，唯一條件係以後唔畀 Jimmy 仔喺大陸做生意；Jimmy 仔當然唔服點解第二個幫會嘅龍頭可以喺大陸做生意，而佢就唔得，石副廳長就解釋因為人哋係幫會龍頭而佢唔係；說話之中嘅暗示令到 Jimmy 仔進退兩難，為咗想撈返正當生意，Jimmy 仔終於決定參加今屆嘅選舉，做兩年龍頭為佢未來嘅生意舖路。
返到香港，Jimmy 仔即刻着手預備，而佢嘅大佬龍根亦都幫佢搵到幾個叔父嚟支持佢，加強佢參選嘅實力。為咗喺選舉上更有利，師爺蘇重幫 Jimmy 仔搵咗另一個幫會「號碼幫」嘅金牌打手阿武嚟做後援；對於認錢唔認人嘅阿武嚟講，幫第二個幫會做嘢冇問題，最緊要有錢收。
當一班叔父開會時，鄧伯第一個表態支持 Jimmy 仔，但係寸爆就反對，因為佢懷疑 Jimmy 仔身邊嗰個新助手阿力係警方嘅臥底，怕到時有啲咩事就會為幫會帶嚟好大嘅麻煩；Jimmy 仔雖然好欣賞阿力，但係為咗要令班叔父放心支持佢，唯有忍痛咁帶咗阿力出海執行家法。
Jimmy 仔出爾反爾表明要出嚟參選，最唔滿意就係阿樂同埋東莞仔，於是兩個人決定綁架地產商郭生嚟要脅 Jimmy 仔退出。佢哋將郭生收埋，然後阿樂就搵 Jimmy 仔講數要佢唔好參選，點知 Jimmy 仔拒絕，重表明如果郭生有咩依郁將會有好多人陪葬。呢吓嘢搞到阿樂非常難愖，唯有進行另外一啲開路計劃；首先佢叫助手將支龍頭棍帶上廣州收埋，吩咐如果到時選唔到佢就唔好交支棍出嚟，再去搵鄧伯提議畀佢連任，但係鄧伯為咗公平而拒絕，於是阿樂就出手整死埋鄧伯。跟住再派飛機去漏夜伏擊 Jimmy 仔。飛機引咗 Jimmy 仔上車諗住落手殺佢，不過最後都俾 Jimmy 仔說服，放低 Jimmy 仔就開車走咗。
Jimmy 仔知道阿樂已經殺到埋身，於是決定反擊；佢用金錢同武力令到阿樂身邊嘅幾個貼身跟班變節幫佢做事嘢，重知道咗郭生嘅收藏地點。第二日 Jimmy 仔師爺蘇同阿武一齊出動去救郭生，雖然行動成功，但係阿武就俾東莞仔殺死咗。
同一時間，阿樂因為知道自己個仔 Danny 喺學校群咗班「號碼幫」嘅古惑仔，亦都查出咗班人會喺茶餐廳度收入會費正式踢佢個仔入會，於是阿樂親自出馬喺茶餐廳嘅樓上睇住；正當 Danny 想拎出利是封畀幾個古惑仔嘅時候，阿樂由樓上行落嚟，Danny 一見到老豆即刻嚇到奪門而出，阿樂即刻喺後面追住，而幾個打手就揸住車喺後面一路跟；Danny 喺啲街度穿穿插插係咁跑係咁跑，阿樂追到冇氣，於是上咗車叫司機繼續跟住佢個仔，但係車上面幾個變咗節嘅打手唔單止冇再跟住 Danny，重一人一鎚咁喺車度將阿樂扑死。
阿樂死咗，東莞仔因為俾警察目擊佢殺咗阿武而潛逃咗去第二度，飛機因為冇乜人識所以冇人支持，喺冇競爭對手嘅情況之下，班叔父一致通過選 Jimmy 仔成為新一任嘅「和聯勝」龍頭大哥。
Jimmy 仔諗住做兩年龍頭有個交待，等搞好咗大陸嘅生意就退出江湖，點知石副廳長親手交返支龍頭棍畀佢，重提出想佢永遠保存支棍，永遠做「和聯勝」嘅龍頭，希望喺 Jimmy 仔嘅管理之下，香港嘅治安一路保持安定。呢個時候 Jimmy 仔先至領教到深圳公安嘅利害，就連龍頭棍嘅去向都知得清清楚楚，喺冇得選擇嘅形勢之下，只有慨嘆無奈。
以後嘅「和聯勝」龍頭會係繼續選舉產生，定係好似石副廳長所交帶咁實行世襲，由 Jimmy 仔開始一代傳一代……？姑勿論結果會點，等同帥印、象徵大權嘅龍頭棍，最終做咗鄧伯嘅陪葬品之一，長埋地下。
黑盒

黑盒（粵拼：haak1 haap2；英文：black box）係運算理論同相關領域上嘅一個概念。如果話一部機械係一部黑盒，就表示研究者知佢嘅輸入同輸出，但完全唔知部機械係點樣由輸入計個輸出出嚟嘅。
喺編程入面嘅抽象資料類型同後來嘅物件，背後嘅基礎概念就係黑盒。
龍膽科

龍膽科（Gentianaceae）係雙子葉植物綱龍膽目下嘅一個科，有約莫105個屬1600個品種。
龍興公共圖書館

龍興公共圖書館（英文：Lung Hing Public Library）係香港一間公共圖書館，喺黃大仙下邨（二區）龍興樓地下北翼，1989年2月22號啟用，規模算係小型圖書館，平均面積大約500平方米。
龍與雀斑公主

《龍與雀斑公主》（日文：竜とそばかすの姫，英文：Belle）係一部於2021年上映嘅日本電影動畫，由細田守編劇同執導、由地圖工作室制作。
呢套電影係細田守自《未來的未來》之後自己親自執導嘅第6部原創動畫作品。

發行
2020年12月15號，響東寶舉行嘅作品發佈會上公佈相關消息。
2021年7月15號，《龍與雀斑公主》響第74屆康城影展首映。
目前預定響2021年10月28號響香港上映。

簡介
主角小鈴係一個嚟自高知縣田舎町嘅17歲女高中生，自細中意唱歌嘅佢，因為阿媽嘅死而封閉自己，變得唔再唱歌，同老豆嘅關係亦因而變差。直此有一日，佢響老友小弘（別役弘香）嘅介紹下，加入有成50億人嘅虛擬世界「U」，以女歌手「Belle」呢個身份出道。由於佢可以響「U」自由唱歌，因此佢係咁發表自己作嘅歌，好快就得到巨大人氣。
但響開音樂會當日，一條神秘、巨大嘅黑龍突然之間響Belle面前現身，仲搞亂咗音樂會。
呢場音樂會舉行失敗惹起自警團「正義」團長賈斯丁嘅反感，發起「搵到龍嘅真面目」行動。

主要角色
內藤鈴／小鈴／Belle（内藤 鈴（ないとう すず）／すず／ベル ，配音：中村佳穗）
本片主角，目前係高中生。特點係臉上有雀斑。本身好中意唱歌，響阿媽死後封閉自己，變得好少唱歌。後嚟響虛擬世界「U」以「Belle」呢個身份獲得巨大人氣。
龍（竜，配音：佐藤健）
來歷好神秘，目前淨係知道佢本名叫「惠」。以黑龍嘅形象響虛擬世界「U」出現，背部有勁多青斑。
久武忍／阿忍（久武 忍（ひさたけ しのぶ）／しのぶくん，配音：成田凌）
鈴細個嘅好朋友，依家係籃球社成員，受到大把女仔熱烈歡迎。身上成日有一種神秘氣氛。
千頭慎次郎／頭慎（千頭 慎次郎（ちかみ しんじろう）／カミシン，配音：染谷將太）
鈴嘅同級同學，性格天真、熱血、開朗，自己一個人創立划艇社，話要參加高中全國大賽。
渡邊瑠果／瑠果（渡辺 瑠果（わたなべ るか）／ルカちゃん，配音：玉城蒂娜）
鈴嘅同級同學，響管樂社吹奏入面負責色士風。成個模特兒咁嘅樣，係個受到大家歡迎嘅「閃耀女孩」，陽光一樣嘅存在。
別役弘香／小弘（別役 弘香（べつやく ひろか）／ヒロちゃん，配音：幾田莉拉）
鈴嘅知心老友，係一個熟悉網絡世界嘅毒舌女仔。佢邀請鈴加入虛擬世界「U」，係唯一一個知道鈴就係「Belle」嘅人。

合唱團
呢個合唱團係小鈴阿媽生前所在嘅合唱團，響佢死後，其他五位成員一直有份照顧小鈴。
吉谷（吉谷（よしたに）さん，配音：森山良子）
合唱團現任隊長，職業係漁民。
喜多（喜多（きた）さん，配音：清水美智子）
酒店老闆。
奧本（奥本（おくもと）さん，配音：坂本冬美）
自耕農民。
中井（中井（なかい）さん，配音：岩崎良美）
醫生。
畑中（畑中（はたなか）さん，配音：中尾幸世）
大學講師。曾經去過美國俄亥俄州留學。

「U」
賈斯丁（ジャスティン，配音：森川智之）
認為龍嘅存在嚴重影響到「U」，試圖揭發龍嘅真面目。自警團「正義」團長，將揭發龍嘅真面目睇成自己嘅使命。
Peggy（ペギースー，配音：ermhoi）
虛擬世界「U」入面另一位人氣女歌手，性格自大、脾氣暴燥，認為Belle嘅出現嚴重影響佢嘅人氣，因而妒忌佢。
耶利內克（イェリネク，配音：津田健次郎）
現代美術藝術家，響「搵到龍嘅真面目」行動入面畀人視為候補人選。
蘇汶（スワン，配音：小山茉美）
住響豪宅嘅貴婦，同耶利內克一樣響「搵到龍嘅真面目」行動入面畀人視為嫌疑人。
剝皮太郎＆堅忍丸（ひとかわむい太郎＆ぐっとこらえ丸，配音：宮野真守）
響「搵到龍嘅真面目」行動入面負責炒作嘅YouTuber。

其他人物
小鈴之父（すずの父親，配音：役所廣司）
小鈴個老豆，自太太死後同囡囡之間嘅交情變得疏落。
小鈴之母（すずの母，配音：島本順美）
小鈴個阿媽，生前係合唱團成員。自一次幫助困響畀洪水淹沒嘅細路後，就再冇現身，推斷已經死咗。
惠、知之父（恵・知の父，配音：石黒賢
單親父親，依家獨自養大惠、知兩個仔。
龍舌蘭屬

龍舌蘭屬（學名：Agave）係天門冬科下面一屬。
龍與地下城

《龍與地下城》（粵拼：lung4 jyu5 dei6 haa6 sing4 | 英文：Dungeons & Dragons，D&D；個簡稱 D&D 通常讀粵拼：di1 en6 di1）係美國TSR出嘅一個奇幻檯上 RPG 系列，1974年出頭一代作品，2014年出第五代。

流程
2009 年一場 TRPG 遊戲；相入面最左手邊嗰個人係 GM，佢一路睇住啲遊戲素材（佢面前拃文件）一路引導場遊戲進行。
睇埋：冒險 (RPG)同campaign (RPG)
以下係 D&D 嘅基本玩法流程。

事前準備
睇埋：角色創建
一場 D&D 遊戲會有：
有一個人負責擔當遊戲管理員（GM）、
有若干位玩家參與「冒險」，每位參與冒險嘅玩家會有佢控制嘅角色。
第一次玩嘅玩家通常要做角色創建，定立自己嘅角色有乜特性－玩家坐底要決定自己創立嗰個角色屬於邊種種族（有矮人、精靈同人類等嘅選項）、係咩職業同埋能力值分佈呀噉，呢啲特性會對「有啲乜嘢行動係個角色可以採取嘅」有深遠影響。啱啱開始玩、乜都唔識嘅玩家成日會攞啲預先由其他人設好咗嘅角色嚟玩，玩到咁上下先試吓創立自己嘅角色。

遊戲進行
睇埋：RPG 系統
參與冒險嘅玩家攞住自己嘅角色（好多時用塑膠公仔嚟表示）同埋第啲隻遊戲要用嘅架生（好似係 20 面嘅骰仔呀噉），就可以開始「冒險」。一場冒險啱啱開始嗰陣，GM 會攞住佢手上啲素材，描述場冒險嘅背景，當中啲素材通常係由出版隻遊戲間公司整嘅，但亦可以係由 GM 自創。會好似噉：
GM：你哋係一班冒險家，有日你哋嚟到一座出嗮名有魔法嘅森林，座森林裏面住滿嗮各種嘅仙子同異獸。有傳言話，近排魔法森林深處有股黑暗力量喺度作怪，搞到有股令啲嘢腐敗嘅力量慢慢噉周圍散佈。你哋而家想進入呢座森林，解開呢個謎團。
或者
GM：你哋係一班冒險家，有日你哋嚟到呢條叫巴羅維亞（Barovia）嘅村仔度。你哋撞到兩個細路，一對好細個嘅姐弟。兩個細路開口要求，想你哋幫佢哋趕走佢哋屋企地牢入面嘅一隻『怪獸』。你哋諗都唔諗就應承幫佢哋解難，但你哋一行入間屋度，就發覺自己出唔返去... :"Death House"
隨住遊戲進行，玩家要輪流用把口描述自己個角色採取咩行動。正常嚟講，GM 會跟規則決定「啲行動有乜結果」（RPG 系統）。玩家採取行動嗰時，要擲骰仔，跟住 GM 就會睇住骰仔擲到嘅數、角色嘅能力值同埋遊戲規則，判定行動嘅結果，即係好似噉：
GM：你哋嚟到鎮上面嘅 tavern，搵到你哋嘅目標人物阿蟲。你哋行埋去，問阿蟲有冇見過你哋搵緊嗰個疑犯，阿蟲唔睬你哋。
玩家 A：我兇神惡煞噉行埋阿蟲度，我凶佢話我係縣官嘅死黨，佢唔出聲就係同縣官過唔去。我諗住靠噉樣做嚟嚇到佢開聲。（望住手上張紙記低咗嗰個反映「凶人嘅能力」嘅能力值，然後擲粒 20 面骰）我擲到嘅數值係 18。
GM：（按照能力值、骰仔擲到嘅數同遊戲素材嘅內容）阿蟲真係畀尼古拉斯（玩家 A 嘅角色個名）凶到，於是就爆料，話佢喺三日前見過嗰個疑犯，話個疑犯似乎打算去鎮以北嗰座陵墓度，想要搵某件畀人收埋咗喺陵墓入面嘅法寶...
2009 年一幅圖畫；幅畫描繪想像中嘅「典型中世紀式奇幻城鎮」。
或者噉：
GM：你哋嚟到大橋前面，正當你哋想過橋嗰陣，有個守衛企出嚟攔住你哋，話想過橋就要交 5 個金幣做過路費。你哋打算點做？
玩家 A：（睇睇手上張紙記住嗰個表示「銀包有幾多錢淨」嘅數值，夠錢）我乖乖哋交過路費。
玩家 B：（睇睇手上張紙記住嗰個表示「銀包有幾多錢淨」嘅數值，夠錢但唔想交）我揀嘗試趁啲守衛冇望住嗰時靜靜雞祟過。（望住手上張紙記低咗嗰個反映「做鬼祟嘢嘅能力」嘅能力值，然後擲粒 20 面骰）我擲到嘅數值係 14。
GM：（按照能力值、骰仔擲到嘅數同遊戲素材嘅內容）尼古拉斯（玩家 A 嘅角色個名）交咗過路費過橋，過咗之後，佢見到阿積（玩家 B 角色個名），原來阿積喺尼古拉斯交過路費嗰陣神不知鬼不覺噉祟咗過嚟。
又或者噉：
GM：你哋繼續進行調查，行入呢間有魔法嘅圖書館，正當你哋檢查緊啲書有冇你哋想搵嘅線索嗰陣，書架上啲書突然間一嘢飛嗮出嚟，仲結合埋成一隻大怪獸噉嘅形狀，攻擊你哋！你哋畀隻書怪獸突襲，避唔避得開佢嘅攻擊呢？離隻怪獸最近嗰兩位玩家，唔該擲骰。
玩家 A：（擲粒 20 面骰）我擲到嘅數值係 17。
玩家 B：（都係擲粒 20 面骰）我擲到 4。
GM：（按能力值、骰仔擲到嘅數同遊戲素材嘅內容）尼古拉斯（玩家 A 角色個名）一跳避開隻書怪獸嘅攻擊，但阿積（玩家 B 角色個名）就唔好彩畀隻書怪獸一嘢捉住。阿積完全郁唔到（即係乜行動都採取唔到），阿積嘅一眾隊友，你哋打算點做？
場冒險進行到咁上下，情節仲有可能提到戰鬥，而啲玩家可以會用棋盤等嘅架生，模擬情節提到嘅戰鬥。基本做法通常都係一樣：GM 提供情境，玩家決定同講自己角色嘅行動，當中玩家好多時要郁手用擲骰等嘅方法產生隨機性，然後 GM 按遊戲規則決定「啲行動有乜結果」。
當場冒險結束嗰時，GM 就會按規則決定「每位玩家得到啲乜」，例如係「啲角色攞到幾多經驗值」噉。
龍舌蘭

，又叫美洲龍舌蘭（學名：Agave americana）係龍舌蘭科龍舌蘭屬嘅長年生常綠草本植物，原產南美洲阿塔卡瑪沙漠同北美洲利華達沙漠地區。

用途
呢種植物既可以用嚟做觀景植物之外，又可以用嚟做藥都得。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
龍舌蘭嘅新鮮葉液可以做藥，有輕瀉同利尿嘅功效。
預測

預測（粵拼：jyu6 caak1）係指對將來會發生乜事作出一啲宣言。喺科學方法當中，「按照手上嘅理論，預測跟住落嚟會見到乜嘢事發生」噉嘅嘢，係做科研必要嘅一環。
預測區間

預測區間（prediction interval）喺推論統計學上係指按統計模型作出嘅一個有關「跟住落嚟呢個觀察值嘅數值會喺幾多同幾多之間」嘅預測，會掕個機率數值表示嗰個預測有幾大機會成真。
頌雅苑

頌雅苑係香港嘅一個居者有其屋屋苑，喺新界大埔頌雅路8號，一共有3座樓，1991年入伙。呢個屋苑喺居者有其屋第十一期丙開賣，嗰時嘅開賣價介乎港幣$210,300 - $421,200。
預後

預後係一個醫學術語，用嚟指對病痛可能後果嘅描述。
預期壽命

預期壽命係生命存活時間嘅平均長度，通常係由出世嘅年開始計，去統一做比較。呢項數值係人口統計學其中一個重要統計數據。當今全世界人類預期壽命約莫係67歲。
根據聯合國2015年做嘅統計，全世界最長預期壽命係香港，有83.74歲；日本排第二，有83.31歲。
馬其頌歌

《馬其頌歌》（意大利文：Inno delle Marche）係意大利馬其大區嘅正式區歌，由佐雲尼·阿利維（Giovanni Allevi）受馬其大區政府創作，2007年9月1號喺羅利托鎮（Loreto）首演。《馬其頌歌》係為數不多嘅無歌詞嘅區歌之一。